
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΠΡΩΤΟ _ Αρ. Φύλλου 208 

9 Οκτωβρίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

286. Αναδιάρθρωση Υπηρεσιών Γενικής Αστυνομικής 

Διεύθυνσης Αττικής κατά τροποποίηση του Π.Δ 
95/1987 (Α756). 1 

287. Ίδρυση Τμήματος Τροχαίας Χίου. 2 

ΣΥΜΒΑΣΕΙΣ 

Έγκριση Προγράμματος συνεργασίας μεταξύ του 
Υπουργείου Υγείας - Πρόνοιας της Ελληνικής Δημο¬ 
κρατίας και του Υπουργείου Εργασίας και Κοινωνι¬ 
κών Ασφαλίσεων της Κυπριακής Δημοκρατίας 
στους τομείς ευημερίας - πρόνοιας και σε θέματα 
που αφορούν τα άτομα με ειδικές ανάγκες για τα 


έτη 1997-1999. (Λευκωσία 27.2.1997). 3 

ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 286 (1) 


Αναδιάρθρωση Υπηρεσιών Γενικής Αστυνομικής Διεύθυν¬ 
σης Αττικής κατά τροποποίηση του Π.Δ. 95/1987 

(Α756). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α' και β’ του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α7152), όπως αντικαταστάθηκε με το άρθρο 1 παρ. 
1 του Ν. 1590/1986 (Α749). 

2. Τις διατάξεις του Π.Δ. 137/1986 «Συγκρότηση της 
Γ ενικής Γ ραμματείας Δημόσιας Τάξης, σε Υπουργείο Δη¬ 
μόσιας Τάξης» (Α /51). 

3. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών Διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α736). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α7137), το οποίο 
προστέθηκε με το άρθρο 27 του Ν. 2081/1992 (Α7154) 
και αντικαταστάθηκε με το άρθρο 1 του Ν. 2469/1997 
(Α738). 


5. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

6. Την υπ’ αριθ. 448/1997 γνωμοδότηση του Συμβου¬ 
λίου της Επικράτειας, ύστερα από την πρόταση του 
Υπουργού Δημόσιας Τάξης, αποφασίζουμε: 

Άρθρο 1. 

Το άρθρο 16 του Π.Δ. 95/1987 αντικαθίσταται ως εξής: 
«Άρθρο 16. 

Διεύθυνση Αστυνόμευσης 
Κρατικού Αερολιμένα Αθηνών (Δ.Α.Κ.Α.Α.) 

1. Η Υπηρεσία Αστυνόμευσης Κρατικού Αερολιμένα 
Αθηνών (Υ.Α.Κ.Α.Α.) καθίσταται Διεύθυνση και ονομάζε¬ 
ται Διεύθυνση Αστυνόμευσης Κρατικού Αερολιμένα Αθη¬ 
νών (Δ.Α.Κ.Α.Α.). 

Η Διεύθυνση αυτή έχει ως έδρα το χώρο των εγκαταστά¬ 
σεων του Κρατικού Αερολιμένα Αθηνών (Ελληνικό), υπά¬ 
γεται στη Γ ενική Αστυνομική Διεύθυνση Αττικής και ασκεί 
στην περιοχή της το σύνολο των αστυνομικών αρμοδιοτή¬ 
των, όπως αυτές καθορίζονται με τις διατάξεις των άρ¬ 
θρων 4, 5 και 6 του Ν. 1481/1984 (Α7152). 

2. Στη Διεύθυνση Αστυνόμευσης Κρατικού Αερολι¬ 
μένα Αθηνών λειτουργεί Επιτελείο, το οποίο διαρθρώνε¬ 
ται εσωτερικά στα εξής Τμήματα: 
α. Εσωτερικών Λειτουργιών, 
β Διαχείρισης Υλικού - Χρηματικού, 
γ. Γ ενικής Αστυνόμευσης - Ασφάλειας. 

3. Το Τμήμα Εσωτερικών Λειτουργιών έχει τις αρμοδιό¬ 
τητες που ορίζονται στις παρ. 2 και 3 του άρθρου 73 του 
Π.Δ. 582/1984. 

4. Το Τμήμα Διαχείρισης Υλικού - Χρηματικού έχει τις 
αρμοδιότητες που ορίζονται στην παρ. 4 του άρθρου 73 
του Π.Δ. 582/1984, καθώς και τη διαχείριση τεχνικών μέ¬ 
σων. 

5. Το Τμήμα Γενικής Αστυνόμευσης - Ασφάλειας έχει 
τις αρμοδιότητες που ορίζονται στις παρ. 6 εδάφ. α' και β' 
και 7 του Π.Δ. 95/1987. 

6. Η Διεύθυνση Αστυνόμευσης Κρατικού Αερολιμένα 
Αθηνών είναι άμεσο προϊστάμενο υπηρεσιακό κλιμάκιο 
των κατωτέρω Αστυνομικών Υπηρεσιών που λειτουργούν 
στην περιοχή της: 

α. Α' Αστυνομικού Τμήματος Αερολιμένα Αθηνών που 

μετονομάζεται σε Αστυνομικό Τμήμα Δυτικού Αερολιμένα 
Αθηνών. 

β. Β' Αστυνομικού Τμήματος Αερολιμένα Αθηνών που 
μετονομάζεται σε Αστυνομικό Τμήμα Ανατολικού Αερολι¬ 
μένα Αθηνών. 

γ. Τμήματος Ασφαλείας Αερολιμένα Αθηνών, 
δ. Τμήματος Τροχαίας Αερολιμένα Αθηνών, 
ε. Τμήματος Τουριστικής Αστυνομίας Αερολιμένα Αθη¬ 
νών. 

7. Τα Αστυνομικά Τμήματα Δυτικού και Ανατολικού Αε¬ 
ρολιμένα Αθηνών, έχουν τη διάρθρωση και τις αρμοδιότη¬ 
τες που ορίζονται από τις διατάξεις του άρθρου 17 του 
Π.Δ. 95/1987, όπως τροποποιήθηκε με το άρθρο 1 του 
Π.Δ. 209/1993 (Α'/77) και των παρ. 2,3 και 4 του άρθρου 
76 του Π.Δ. 582/1984. 

8. Το Τμήμα Ασφαλείας Αερολιμένα Αθηνών έχει τη 
διάρθρωση και τις αρμοδιότητες που ορίζονται από τις δια¬ 
τάξεις του άρθρου 18 του Π.Δ. 95/1987, όπως τροποποι¬ 
ήθηκε με το άρθρο 2 του Π.Δ. 209/1993 (Α'/77). 

9. Το Τμήμα Τροχαίας έχει τη διάρθρωση και τις αρμο¬ 
διότητες που ορίζονται στις παρ. 4, 6, 7, 8 και 10 του άρ¬ 
θρου 20 του Π.Δ. 95/1987. 

10. Το Τμήμα Τουριστικής Αστυνομίας έχει τη διάρ¬ 
θρωση και τις αρμοδιότητες που ορίζονται στις παρ. 1, 2 
και 3 του άρθρου 9 του Π.Δ. 508/1989 (Α7216). 

11. Αστυνομικές Δυνάμεις άλλων Διευθύνσεων που δια¬ 
τίθενται για ενίσχυση της Δ.Α.Κ.Α.Α. μόνιμα ή προσωρινά, 
τελούν υπό τις διαταγές του Διευθυντή αυτής». 

Άρθρο 2. 

1. Στο άρθρο 2 του Π.Δ. 95/1987 προστίθεται εδάφιο 
ια' ως εξής: 

«ία. Τη Διεύθυνση Αστυνόμευσης Κρατικού Αερολιμένα 
Αθηνών». 

2. Το εδαφ. α' της παρ. 2 του άρθρου 8 του Π.Δ. 95/ 
1987 καταργείτα. 

Άρθρο 3. 

Έναρξη ισχύος. 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 3 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΠΟΣ ΡΩΜΑΙΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 287 (2) 

Ίδρυση Τμήματος Τροχαίας Χίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α’ και β’ του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α’/152), όπως αντικαταστάθηκε με το άρθρο 1 παρ. 

1 του Ν. 1590/1986 (Α /49). 


2. Τις διατάξεις του Π.Δ. 137/1986 «Συγκρότηση της 
Γ ενικής Γ ραμματείας Δημόσιας Τάξης, σε Υπουργείο Δη¬ 
μόσιας Τάξης» (Α751). 

3. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών Διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α’/36). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’/137), το οποίο 
προστέθηκε με το άρθρο 27 του Ν. 2081/1992 (Α7154) 
και αντικαταστάθηκε με το άρθρο 1 του Ν. 2469/1997 
(Α738). 

5. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

6. Την υπ’ αριθ. 458/1997 γνωμοδότηση του Συμβου¬ 
λίου της Επικράτειας, ύστερα από την πρόταση του 
Υπουργού Δημόσιας Τάξης, αποφασίζουμε: 

Άρθρο 1. 

Ιδρύεται Τμήμα Τροχαίας Χίου με έδρα τον ομώνυμο 
Δήμο, το οποίο υπάγεται διοικητικά στην Αστυνομική 
Διεύθυνση Χίου. 

Άρθρο 2. 

Έναρξη ισχύος. 

Η ισχύς του παρόντος Διατάγματος αρχίζει απάτη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 2 Οκτωβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΠΟΣ ΡΩΜΑΙΟΣ 
-♦- 

ΣΥΜΒΑΣΕΙΣ 


Αριθ. Φ.0544/3/ΑΣ471/Μ.4717 (3) 

Έγκριση Προγράμματος συνεργασίας μεταξύ του Υπουρ¬ 
γείου Υγείας - Πρόνοιας της Ελληνικής Δημοκρατίας 
και του Υπουργείου Εργασίας και Κοινωνικών Ασφαλί¬ 
σεων της Κυπριακής Δημοκρατίας στους τομείς ευη¬ 
μερίας - πρόνοιας και σε θέματα που αφορούν τα 
άτομα με ειδικές ανάγκες για τα έτη 1997-1999. 

(Λευκωσία 27.2.1997) 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ, 
ΥΓΕΙΑΣ ΚΑΙ ΠΡΟΝΟΙΑΣ ΚΑΙ ΠΟΛΙΤΙΣΜΟΥ 

Έχοντες υπ’ όψει τις διατάξεις: 

1. Της Συμφωνίας συνεργασίας στους τομείς ευημε- 
ρίας/πρόνοιας και σε θέματα ατόμων με ειδικές ανάγκες 
Ελλάδος - Κύπρου, η οποία υπεγράφη στη Λευκωσία στις 
28.6.1993 και κυρώθηκε με τον υπ’ αριθμ. 2195/1994 
Νόμο που δημοσιεύθηκε στο υπ’ αριθμ. 40 Φύλλο της 
Εφημερίδας της Κυβερνήσεως της 22.3.1994 τεύχος Α’. 

2. Του περιεχομένου του υπό έγκριση Προγράμματος, 
αποφασίζουμε: 

Εγκρίνουμε ως έχει και στο σύνολό του το Πρόγραμμα 

συνεργασίας μεταξύ του Υπουργείου Υγείας - Πρόνοιας 
της Ελληνικής Δημοκρατίας και του Υπουργείου Εργασίας 
και Κοινωνικών Ασφαλίσεων της Κυπριακής Δημοκρατίας 
στους τομείς ευημερίας / πρόνοιας και σε θέματα που 
αφορούν τα άτομα με ειδικές ανάγκες για τα έτη 1997- 
1999 που υπογράφηκε στη Λευκωσία στις 27.2.1997 του 
οποίου το κείμενο σε πρωτότυπο στην Ελληνική γλώσσα 
έχει ως εξής: 


Αθήνα, 29 Σεπτεμβρίου 1997 


ΕΞΩΤΕΡΙΚΩΝ 

θ. ΠΑΓΚΑΛΟΣ 


ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΑΡΣΕΝΗΣ 


ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 


ΠΟΛΙΤΙΣΜΟΥ 

Ε. ΒΕΝΙΖΕΛΟΣ 


ΠΡΟΓΡΑΜΜΑ ΣΥΝΕΡΓΑΣΙΑΣ ΜΕΤΑΞΥ ΤΟΥ ΥΠΟΥΡ¬ 
ΓΕΙΟΥ ΥΓΕΙΑΣ - ΠΡΟΝΟΙΑΣ ΤΗΣ ΕΛΛΗΝΙΚΗΣ ΔΗΜΟ¬ 
ΚΡΑΤΙΑΣ ΚΑΙ ΤΟΥ ΥΠΟΥΡΓΕΙΟΥ ΕΡΓΑΣΙΑΣ ΚΑΙ ΚΟΙΝΩ¬ 
ΝΙΚΩΝ ΑΣΦΑΛΙΣΕΩΝ ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ 
ΣΤΟΥΣ ΤΟΜΕΙΣ ΕΥΗΜΕΡΙΑΣ ΠΡΟΝΟΙΑΣ ΚΑΙ ΣΕ ΘΕ¬ 
ΜΑΤΑ ΠΟΥ ΑΦΟΡΟΥΝ ΤΑ ΑΤΟΜΑ ΜΕ ΕΙΔΙΚΕΣ ΑΝΑ¬ 
ΓΚΕΣ ΓΙΑ ΤΑ ΕΤΗ 1997 - 1999 

Με βάση τα προβλεπόμενα στο Άρθρο 4.2 της Συμφω¬ 
νίας που υπογράφηκε στη Λευκωσία (28.6.93) μεταξύ του 
Υπουργείου Υγείας - Πρόνοιας της Ελληνικής Δημοκρα¬ 
τίας και του Υπουργείου Εργασίας και Κοινωνικών Ασφα¬ 
λίσεων της Κυπριακής Δημοκρατίας (αποκαλούμενα εφε¬ 
ξής με το παρόν «Συμβαλλόμενα Μέρη») για συνεργασία 
στους τομείς Ευημερίας / Πρόνοιας και σε θέματα που 
αφορούν τα Άτομα με Ειδικές Ανάγκες, τα δύο Συμβαλλό¬ 
μενα Μέρη συμφωνούν για την υπογραφή του πρώτου διε¬ 
τούς προγράμματος Συνεργασίας για υλοποίηση της Συμ¬ 
φωνίας, ως ακολούθως: 


Άρθρο 3 

Τα Συμβαλλόμενα Μέρη συμφωνούν για τη συμμετοχή 
σε κοινά προγράμματα ενημέρωσης, εκπαιδευτικά προ¬ 
γράμματα, σεμινάρια, συμπόσια κλπ. για θέματα που αφο¬ 
ρούν την Πρόνοια /Ευημερία και τα άτομα με ειδικές ανά¬ 
γκες και τη συνδιοργάνωση δράσεων σε αντίστοιχα εξειδι- 
κευμένα θέματα. 


Άρθρο 4 

Τα Συμβαλλόμενα Μέρη θα συνεργαστούν για την ενη¬ 
μέρωση και παροχή τεχνικής γνώσης από την Ελλαδική 
πλευρά προς τις αρμόδιες Κυπριακές Υπηρεσίες για την 
οργάνωση Κέντρων Ανοιχτής Προστασίας Ηλικιωμένων. 

Άρθρο 5 

Τα Συμβαλλόμενα Μέρη συμφωνούν για την παροχή τε¬ 
χνικής βοήθειας και ενημέρωσης από Κύπριους ειδικούς 
και την εκατέρωθεν ανταλλαγή απόψεων για την οργά¬ 
νωση και λειτουργία των παρακάτω προγραμμάτων: 

-Φροντίδα στα σπίτι 

-Ανάδοχες οικογένειες 

-Ημερήσια φροντίδα παιδιών 

Άρθρο 6 

Τα Συμβαλλόμενα Μέρη συμφωνούν για: 

α) Τη φιλοξενία παιδιών των Κέντρων Προστασίας και 
Απασχόλησης Παιδιών της Κύπρου (ηλικίας μέχρι 14 ετών) 
σε κατασκηνώσεις στην Ελλάδα. 

β) Την τεχνική βοήθεια και καθοδήγηση από τεχνικούς 
της Ελλάδας για την οργάνωση και λειτουργία κατασκηνώ¬ 
σεων στην Κύπρο. 

γ) Τη φιλοξενάι παιδιών από την Ελλάδα σε κατασκηνώ¬ 
σεις στην Κύπρο. 


Άρθρο 7 


Άρθρο 1 

Τα Συμβαλλόμενα Μέρη συμφωνούν για την ανταλλαγή 
δεδομένων και πληροφοριών στους τομείς Ευημερίας / 
Πρόνοιας καθώς και σε θέματα που αφορούν τα άτομα με 
ειδικές ανάγκες. 

Οι αρμόδιες υπηρεσίες θα καθιερώσουν μεταξύ τους 
μόνιμο σύστημα ανταλλαγής δεδομένων και πληροφοριών 
ερευνητικού, μορφωτικού και άλλου χαρακτήρα καθώς και 
στατιστικών στοιχείων σε τακτικά διαστήματα. 

θα συνεργαστούν για την εφαρμογή κοινών προγραμ¬ 
μάτων έρευνας και τη συνεχή παρακολούθησή τους. 

Άρθρο 2 

Τα Συμβαλλόμενα Μέρη συμφωνούν για: 

1. Την οργάνωση επισκέψεων και την αταλλαγή εμπει¬ 
ρογνωμόνων και ειδικών για περιόδους αμοιβαία προσδιο¬ 
ριζόμενες. 

2. Την αλληλοενημέρωση επί των εξελίξεων στον ευρω¬ 
παϊκό χώρο και διεθνώς σχετικά με θέματα ευημερίας / 
πρόνοιας και άτομα με ειδικές ανάγκες με ιδιαίτερη έμ¬ 
φαση στα προγράμματα αποκατάστασης και αυτόνομης 
διαβίωσης. 

3. Την παρακολούθηση του ισχύοντος νομοθετικού 
πλαισίου σε σχετικά θέματα καθώς και των μηχανισμών 
των τεχνικών και των μεθόδων εφαρμογής του. 


Τα Συμβαλλόμενα Μέρη, στο πλαίσιο της ανάπτυξης 
προγραμμάτων τουρισμού για άτομα με ειδικές ανάγκες, 
θα διευκολύνουν τη φιλοξενία των προαναφερομένων 
ατόμων και των απαιτούμενων συνοδών τους. 

Τα Συμβαλλόμενα Μέρη θα ενθαρρύνουν την άμεση συ¬ 
νεργασία φορέων και οι αρμόδιες Υπηρεσίες θα διαμεσο¬ 
λαβήσουν σε οργανώσεις ατόμων με ειδικές ανάγκες, σε 
Υπουργεία / Οργανισμούς ή Αρχές της χώρας τους για την 
οργάνωση πολιτιστικών, καλλιτεχνικών, αθλητικών και άλ¬ 
λων εκδηλώσεων με τη συμμετοχή ατόμων με ειδικές ανά¬ 
γκες από την άλλη χώρα, καθώς και τη χρήση των ειδικών 
εγκαταστάσεων από τα άτομα με ειδικές ανάγκες της άλ¬ 
λης χώρας. 

Παράλληλα, όπου κρίνεται σκόπιμο και εφικτό, άτομα 
με ειδικές ανάγκες του ενός Συμβαλλόμενου Μέρους θα 
συμμετέχουν σε προγράμματα του άλλου Μέρους. 

Ανάλογα με τα προγράμματα που θα αποφασισθούν να 
συμμετάσχουν άτομα με ειδικές ανάγκες του ενός Συμ¬ 
βαλλόμενου Μέρους στο άλλο, θα καθορισθούν ύστερα 
από συνεννόηση μεταξύ των ατνίστοιχων υπηρεσιών, οι 
λεπτομέρειες όπως ο αριθμός των ατόμων, ο χρόνος και η 
διάρκεια των προγραμμάτων - επισκέψεων καθώς και 
οποιαδήποτε άλλη λεπτομέρεια. 

Τα Συμβαλλόμενα Μέρη θα ενθαρρύνουν την ανάπτυξη 
ανάλογων με τα προαναφερόμενα προγραμμάτων και για 
ηλικιωμένα άτομα. 

Άρθρο 8 

Τα Συμβαλλόμενα Μέρη θα καθιερώσουν μεταξύ τους 
μόνιμο σύστημα ανταλλαγής πληροφοριών για τις εφαρ¬ 
μοζόμενες νέες τεχνικές και τεχνολογίας, τα τεχνητά και 
προσθετικά βοηθήματα για την εξυπηρέτηση ατόμων με 
ειδικές ανάγκες. 

Άρθρο 9 

Με βάση το άρθρο 4 της Συμφωνίας, θα ισχύουν οι εξής 
διευθυτήσεις για δαπάνες: 

α) Το αποστέλλον μέρος θα καλύπτει τα έξοδα ταξιδιού 
εμπειρογνωμόνων και ειδικών ανάμεσα στις δύο χώρες. 

Το μέρος υποδοχής θα καλύπτει τις δαπάνες διαμονής, 
εσωτερικής μετακίνησης και διατροφής τους, το ύψος 
των οποίων θα προσιορίζεται σύμφωνα με την καθιερω¬ 
μένη πρακτική του. 

β) Τα έξοδα διοργάνωσης κοινών προγραμμάτων ενημέ¬ 
ρωσης, εκπαιδευτικών προγραμμάτων, σεμιναρίων, συ¬ 
μποσίων κλπ. θα αναλαμβάνονται από τα Συμβαλλόμενα 
Μέρη που θα διοργανώνουν τα παραπάνω κατόπιν ειδικής 
συμφωνίας. 

γ) Τα έξοδα φιλοξενίας και διαμονής στην Κύπρο ατό¬ 
μων με ειδικές ανάγκες και των απαιτουμένων συνοδών 
τους από την Ελλαδική πλευρά για συμμετοχή σε εκδηλώ¬ 
σεις προβλεπόμενες από το Πρόγραμμα Συνεργασίας θα 
καλύπτονται από την Κυπριακή πλευρά, ενώ αντίστοιχα τα 
έξοδα φιλοξενίας και διαμονής Κυπρίων ατόμων με ειδι¬ 
κές ανάγκες και των απαιτουμένων συνοδών τους στην 
Ελλάδα θα καλύπτονται από την Ελλαδική πλευρά. 

δ) Οι δαπάνες για την ανάληψη κοινών προγραμμάτων 


έρευνας, συλλογής πληροφοριών και στατιστικών στοι¬ 
χείων θα αναλαμβάνονται από κοινού κατόπιν συμφω¬ 
νίας. 

ε) Οι δαπάνες για την έκδοση μελετών οι οποίες θα 
ανταλλαγούν, θα βαρύνουν την πλευρά που θα ετοιμάσει 
τις μελέτες. 

στ) Έξοδα που θα προκύψουν από ενδεχόμενη απευ¬ 
θείας συνεργασία μεταξύ ιδρυμάτων θα καλύπτονται από 
τα ίδια τα ιδρύματα. 

Άρθρο 10 

1. Το παρόν Πρόγραμμα Εργασίας τίθεται σε εφαρμογή 
από την ημερομηνία της υπογραφής και είναι διετές. 

2. Για την υλοποίηση και παρακολούθηση του Προγράμ¬ 
ματος Συνεργασίας, συστήνεται επιτροπή από κάθε Συμ¬ 
βαλλόμενο Μέρος. 

3. Σε περίπτωση που μεσολαβήσουν αλλαγές ή λάβουν 
χώρα συμπληρωματικές δραστηριότητες, κρίνεται απα¬ 
ραίτητη γραπτή ανακοίνωση. 

Υπεγράφη στη Λευκωσία στις 27.2.1997 σε δύο πρωτό¬ 
τυπα στην Ελληνική γλώσσα, τα οποία είναι εξίσου αυθε¬ 
ντικά. 

Οι συμβαλλόμενοι 

Γ ια το Υπουργείο Γ ια το Υπουργείο 

Υγείας & Πρόνοιας Εργασίας & Κοιν. Ασφ/σεων 
της Ελληνικής Δημοκρατίας της Κυπριακής Δημοκρατίας 
ΘΕΟΔΩΡΟΣ ΚΟΤΣΩΝΗΣ ΑΝΔΡΕΑΣ ΜΟΥΣΙΟΥΤΤΑΣ 
Υφυπουργός Υπουργός 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




